185. ΑΠΟΦΑΣΗ ΥΠΟΥΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΔΗΜΟΣΙΑΣ ΤΑΞΗΣ Aριθ. οικ. 21504/2601 της 11-25 Απρ.2007 (ΦΕΚ Β΄623) Σύστημα Ελέγχου Συμπεριφοράς Οδηγών Αυτοκινήτων, Μοτοσικλετών και Μοτοποδηλάτων (Σ.Ε.Σ.Ο.) Έχοντας υπόψη: 1. Τις διατάξεις: α. του άρθρου 107 του Κώδικα Οδικής Κυκλοφορίας που κυρώθηκε με το άρθρο πρώτο του ν. 2696/1999 (ΦΕΚ 57/A΄/23.3.1999) όπως ισχύει.  β. του άρθρου 14 του ν. 2881/2001 (ΦΕΚ 16/Α΄/6.2.2001) «Ρύθμιση θεμάτων ανέλκυσης ναυαγίων και άλλες διατάξεις». γ. του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα που κυρώθηκε με το άρθρο πρώτο του π.δ/τος 63/2005 (ΦΕΚ 98/Α΄). 2. Ότι για ορισμένες παραβάσεις του Κώδικα Oδικής Κυκλοφορίας, οι οποίες είναι ενταγμένες στο Σύστημα Ελέγχου Συμπεριφοράς Οδηγών (Σ.Ε.Σ.Ο.), απαιτείται παράλληλα και η επιβολή διοικητικών κυρώσεων, για το λόγο ότι οι παραβάσεις αυτές επηρεάζουν σε μεγάλο βαθμό την οδική ασφάλεια και είναι κύριες αιτίες τροχαίων ατυχημάτων.  3. Την ανάγκη αναμόρφωσης της απόφασης «Σύστημα Eλέγχου Συμπεριφοράς Οδηγών αυτοκινήτων, μοτοσικλετών και μοτοποδηλάτων». 4. Την υπ’ αριθμ. 59/2007 γνωμοδότηση του Γ΄ Τμήματος του Νομικού Συμβουλίου του Κράτους. 5. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρο 1 Πεδίο Εφαρμογής του Σ.E.Σ.Ο. Στο Σ.E.Σ.Ο. εντάσσεται, ελέγχεται και παρακολουθείται η οδική συμπεριφορά κατόχων άδειας οδήγησης αυτοκινήτων, μοτοσικλετών και μοτοποδηλάτων, εφόσον η άδεια αυτή έχει εκδοθεί από ελληνική ή ξένη αρχή και ισχύει στην Ελλάδα σύμφωνα με τις εκάστοτε ισχύουσες διατάξεις. Ο έλεγχος αυτός διενεργείται από τα Αστυνομικά όργανα και από οποιαδήποτε άλλη αρχή, στην οποία έχει εκχωρηθεί με νόμο η αρμοδιότητα εφαρμογής του Κώδικα Οδικής Κυκλοφορίας (Κ.Ο.Κ.). Σελ. 262,96568 Τεύχος -Σελ.  Άρθρο 1 της κ.υ.α. 43500/5691/2002 (ΦΕΚ 1055/Β΄) (για ειδικές κατηγορίες οδηγών) Οδήγηση υπό την επήρεια αλκοόλ (Περιεκτικότητα αλκοόλ στο αίμα από 0,20 g/l έως 0,80 g/l μετρούμενη με τη μέθοδο της αιμοληψίας ή από 0,10 έως 0,40 χιλιοστά του γραμμαρίου ανά λίτρο εκπνεόμενου αέρα, όταν η μέτρηση γίνεται στον εκπνεόμενο αέρα με αντίστοιχη συσκευή αλκοολόμετρου) Ζ7 7 21. Άρθρο 44/ παρ. 3/ περ. γ’ Ακολούθηση των οχημάτων άμεσης ανάγκης Ε8 5 22. Άρθρο 52/ παρ. 6 Κίνηση ή στάθμευση στις οδούς ή λωρίδες που κυκλοφορούν μόνο τα μέσα μαζικής μεταφοράς Ε9 5 23. Άρθρο 68 Φώτα τροχοπέδησης Φ1 3 Άρθρο 3 Κυρώσεις 1. Σε περίπτωση συρροής παραβάσεων του Κ.Ο.Κ. κατά το άρθρο 2 της παρούσας απόφασης, το αρμόδιο όργανο που τις βεβαιώνει βαθμολογεί όλες τις παραβάσεις. 2. Η άδεια οδήγησης αφαιρείται, κατ΄ εφαρμογή των διατάξεων του άρθρου 7 της παρούσας απόφασης, με τη συμπλήρωση στο μητρώο του παραβάτηοδηγού είκοσι πέντε (25) βαθμών.  3. Η άδεια οδήγησης αφαιρείται, επίσης, ανεξαρτήτως συμπλήρωσης των είκοσι πέντε (25) βαθμών ποινής, όταν ο παραβάτης-οδηγός διαπράξει για δεύτερη φορά την ίδια παράβαση εντός διαστήματος ενός (1) έτους. Οι παραβάσεις αυτές είναι οι κάτωθι έξι (6):  α. του άρθρου 4/παρ. 11 (μόνο των πινακίδων Ρ-1 και Ρ-2), β. του άρθρου 6/παρ. 1/ περ. β’, ε’, η’, ι’, γ. του άρθρου 12/παρ. 8, δ. του άρθρου 27, ε. του άρθρου 29/ παρ. 2, στ. του άρθρου 42 ή του άρθρου 1 της υπ’ αριθμ. 43500/5691/2002 (ΦΕΚ 1055/Β΄) κοινής υπουργικής απόφασης, όπως περιγράφονται στον παραπάνω πίνακα, οι οποίες λογίζονται για τους σκοπούς του παρόντος άρθρου ως η αυτή παράβαση.  4. Κάθε παράβαση του Κ.Ο.Κ., που είναι καταχωρισμένη στο μητρώο του παραβάτη-οδηγού, σύμφωνα με το άρθρο 4 της παρούσας απόφασης, μαζί με τους βαθμούς που αντιστοιχούν σ΄ αυτή, διαγράφεται μόλις συμπληρωθεί χρονικό διάστημα τριών (3) ετών από την ημερομηνία βεβαίωσης της παράβασης, αν δεν έχει συμπληρωθεί το όριο των 25 βαθμών. Ειδικά οι παραβάσεις, που διαπράττονται από οδηγό, όταν αυτός οδηγεί όχημα δημόσιας χρήσης, διαγράφονται μόλις συμπληρωθεί διάστημα δύο (2) ετών από την ημερομηνία βεβαίωσης της παράβασης, αν δεν έχει συμπληρωθεί το ανώτατο όριο βαθμών ποινής. 5. Οι καταχωρισμένες στο μητρώο του παραβάτηοδηγού παραβάσεις διατάξεων του Κ.Ο.Κ., που υπάγονται στο Σ.Ε.Σ.Ο. και οι αντίστοιχοι βαθμοί ποινής, με τον υπολογισμό των οποίων έγινε η αφαίρεση της άδειας οδήγησής του, διαγράφονται μετά την παραλαβή από την καθ΄ ύλη αρμόδια Υπηρεσία της σχετικής έγγραφης ειδοποίησης του Αστυνομικού Τμήματος, στην οποία βεβαιώνεται ότι αφαιρέθηκε η παραπάνω αναφερόμενη άδεια. (Μετά τη σελ. 262,96570) Σελ. 262,96571 Τεύχος -Σελ.  Κώδικας Οδικής Κυκλοφορίας 21.Ε.ι.185 6. Στην περίπτωση που ο οδηγός, κατά το χρονικό διάστημα από την ημερομηνία συμπλήρωσης των 25 βαθμών ποινής ή από την ημερομηνία διάπραξης για δεύτερη φορά εντός ενός (1) έτους μιας από τις παραβάσεις που αναφέρονται στην παράγραφο 3 του άρθρου αυτού, μέχρι την αφαίρεση της άδειας οδήγησης, διαπράττει παραβάσεις, οι αντίστοιχοι βαθμοί ποινής καταχωρίζονται στο μητρώο του και υπολογίζονται για την αφαίρεση της τυχόν επαναχορηγούμενης άδειας οδήγησης. Άρθρο 4 Τρόπος βεβαίωσης παραβάσεων 1. Η βεβαίωση των παραβάσεων του άρθρου 2 της παρούσας απόφασης γίνεται με εκθέσεις βεβαίωσης παράβασης (κλήσεις), κατά τον καθιερωμένο τρόπο, από αρμόδια όργανα των αστυνομικών αρχών ή άλλων αρχών στις οποίες έχει εκχωρηθεί με νόμο η σχετική αρμοδιότητα, τα οποία γνωστοποιούν στον παραβάτη-οδηγό ότι η παράβαση που έγινε υπάγεται στο Σ.Ε.Σ.Ο. και, αν είναι δυνατό, και τους βαθμούς που αντιστοιχούν στην παράβαση αυτή. Οι εκθέσεις αυτές παραδίδονται από τα οικεία όργανα σε εξουσιοδοτημένο βαθμοφόρο της υπηρεσίας που υπηρετούν, αμέσως μετά το πέρας του ωραρίου τους. 2. Εάν η βεβαίωση της παράβασης γίνει μόνο με βάση τον αριθμό κυκλοφορίας του οχήματος, τότε η σχετική έκθεση επιδίδεται με δημόσιο έγγραφο στον φερόμενο ως ιδιοκτήτη αυτού και, σε περίπτωση συνιδιοκτησίας, σε έναν από τους συνιδιοκτήτες. Στην περίπτωση που ο αναφερόμενος στο προηγούμενο εδάφιο ιδιοκτήτης ισχυριστεί ότι δεν ήταν αυτός ο παραβάτης-οδηγός, για τη συγκεκριμένη παράβαση, υποχρεούται εντός αποκλειστικής προθεσμίας πέντε (5) ημερών από την ημερομηνία επίδοσης της πιο πάνω έκθεσης να υποβάλει υπεύθυνη δήλωση του ν. 1599/86 στο Αστυνομικό Τμήμα της περιοχής κατοικίας του ή στην Υπηρεσία όργανο της οποίας βεβαίωσε την παράβαση, στην οποία να δηλώνει ότι δεν είναι αυτός ο παραβάτης-οδηγός, καθώς και το ονοματεπώνυμο και τη διεύθυνση κατοικίας του συγκεκριμένου οδηγού, στον οποίο είχε παραχωρήσει τη χρήση του οχήματος. Τα παραπάνω ισχύουν και σε περιπτώσεις όπου τα οχήματα είναι μισθωμένα είτε από εταιρίες ενοικιαζομένων αυτοκινήτων, είτε από εταιρίες χρηματοδοτικής μίσθωσης (leasing). Σελ. 262,96572 Τεύχος -Σελ.  Σε περίπτωση που δεν υποβάλει την παραπάνω δήλωση στην καθοριζόμενη προθεσμία, παραβάτης λογίζεται ο ιδιοκτήτης του οχήματος. Επί συνιδιοκτητών όπου το ποσοστό συνιδιοκτησίας είναι 50%, παραβάτης λογίζεται αυτός, το όνομα του οποίου αναγράφεται πρώτο στην άδεια κυκλοφορίας του οχήματος, εκτός αν ο έτερος συνιδιοκτήτης με υπεύθυνη δήλωσή του αποδεχθεί ότι διέπραξε αυτός την παράβαση. Επί συνιδιοκτητών με διαφορετικό ποσοστό ιδιοκτησίας ο καθένας, παραβάτης λογίζεται αυτός που έχει το μεγαλύτερο ποσοστό ιδιοκτησίας του οχήματος ή επί εταιριών ο νόμιμος εκπρόσωπός της.  3. Οι εκθέσεις βεβαίωσης παράβασης (κλήσεις) που περιέχουν τις παραβάσεις αυτές παραμένουν στην αρμόδια υπηρεσία, όργανο της οποίας βεβαίωσε την παράβαση, για τρεις (3) ημέρες από τη ημερομηνία της βεβαίωσής τους. Στο χρονικό αυτό διάστημα ο παραβάτης - οδηγός, για τον οποίο βεβαιώθηκε η παράβαση, μπορεί να εμφανισθεί ενώπιον του διοικητή ή του παρ΄ αυτού οριζομένου ανακριτικού υπαλλήλου της ίδιας υπηρεσίας, για να εκθέσει τις αντιρρήσεις του για την παράβαση που διέπραξε. Σε περίπτωση που οι αντιρρήσεις αυτές κριθούν βάσιμες, δεν υπολογίζονται οι βαθμοί που προβλέπονται για την παράβαση που βεβαιώθηκε, με σχετική αιτιολογημένη πράξη ακύρωσης που γίνεται πάνω στην έκθεση βεβαίωσης παράβασης (κλήσης).  21.Ε.ι.185 Κώδικας Οδικής Κυκλοφορίας 4. Οι παραβάσεις, που βεβαιώνονται με τις εκθέσεις βεβαίωσης παράβασης (κλήσεις) που υπολογίζονται στο Σ.Ε.Σ.Ο., εγγράφονται σε μαγνητικό μέσο (κάθε εγγραφή περιέχει στοιχεία της κλήσης σύμφωνα με το υπόδειγμα Υ1). Οι εγγραφές αυτές αποστέλλονται με ηλεκτρονικά μέσα από την αρμόδια υπηρεσία (Δ/νση Τροχαίας του Αρχηγείου της Ελληνικής Αστυνομίας του Υπουργείου Δημόσιας Τάξης ή οποιαδήποτε άλλη αρχή, στην οποία έχει εκχωρηθεί η σχετική αρμοδιότητα), στην καθ’ ύλη αρμόδια υπηρεσία κάθε είκοσι (20) ημέρες. Οι εγγραφές αυτές αριθμούνται με συνεχόμενη αύξουσα αρίθμηση, που αρχίζει από τον αριθμό ένα (1), κάθε πρώτη του έτους.  5. Η επεξεργασία των παραπάνω εγγραφών γίνεται εντός ενός (1) μηνός από την παραλαβή τους από την αρμόδια υπηρεσία (Δ/νση Οργάνωσης και Πληροφορικής του Υπουργείου Μεταφορών και Επικοινωνιών ή την Δ/νση Πληροφορικής του Αρχηγείου Ελληνικής Αστυνομίας του Υπουργείου Δημόσιας Τάξης σύμφωνα με την αρμοδιότητα που προβλέπεται στο άρθρο 5 της παρούσας). 6. Οι εκθέσεις βεβαίωσης παράβασης (κλήσεις), που αφορούν στο Σ.Ε.Σ.Ο., διατηρούνται στο αρχείο των αρμόδιων υπηρεσιών του Υπουργείου Δημόσιας Τάξης ή οποιασδήποτε άλλης αρχής, στην οποία έχει εκχωρηθεί η σχετική αρμοδιότητα, για έξι (6) τουλάχιστον χρόνια. Ομοίως, τα ηλεκτρονικά αρχεία των εγγραφών του Σ.Ε.Σ.Ο. διατηρούνται στο μηχανογραφικό αρχείο της κάθε αρμόδιας υπηρεσίας της παραγράφου 5 της παρούσας για έξι (6) τουλάχιστον χρόνια. 7. Σχετικό υπόδειγμα του περιεχομένου της ειδικής εγγραφής (υπόδειγμα Υ1) προσαρτάται στην παρούσα απόφαση και αποτελεί αναπόσπαστο μέρος αυτής. Άρθρο 5  Τήρηση μηχανογραφικού αρχείου Αρμόδια υπηρεσία για την πληκτρολόγηση, τη διαχείριση και την αποστολή των βεβαιωμένων παραβάσεων που υπολογίζονται στο Σ.Ε.Σ.Ο. είναι η Δ/νση Τροχαίας του Αρχηγείου της Ελληνικής Αστυνομίας του Υπουργείου Δημόσιας Τάξης ή άλλη αρχή στην οποία έχει εκχωρηθεί η σχετική αρμοδιότητα. Η αρμόδια Υπηρεσία για την παρακολούθηση των τροχαίων παραβάσεων που υπάγονται στο Σ.Ε.Σ.Ο., σύμφωνα με το άρθρο 2 της παρούσας, τηρεί μηχανογραφικό αρχείο, και καταχωρεί στο μητρώο του παραβάτη-οδηγού τις παραβάσεις που διέπραξε και τους αντίστοιχους βαθμούς ποινής. Αρμόδια υπηρεσία για την εφαρμογή των παραπάνω είναι: α) Για τις άδειες οδήγησης αυτοκινήτων και μοτοσικλετών, η Διεύθυνση Οργάνωσης και Πληροφορικής του Υπουργείου Μεταφορών και Επικοινωνιών. β) Για τις άδειες οδήγησης μοτοποδηλάτων, η Διεύθυνση Τροχαίας του Αρχηγείου της Ελληνικής Αστυνομίας του Υπουργείου Δημόσιας Τάξης. Άρθρο 6 Προειδοποιητικό έγγραφο 1. Όταν, κατ΄ εφαρμογή του Σ.Ε.Σ.Ο., συμπληρώνονται στο μητρώο του παραβάτη οδηγού δέκα πέντε (15) τουλάχιστον βαθμοί ποινής, η αρμόδια υπηρεσία αποστέλλει στον παραβάτη-οδηγό προειδοποιητικό έγγραφο ταχυδρομικώς με συστημένη επιστολή ή με κάθε άλλο πρόσφορο τρόπο υπό την προϋπόθεση να αποδεικνύεται η αποστολή του. Στο προειδοποιητικό έγγραφο, μεταξύ άλλων, αναφέρονται: α) Κάθε μία παράβαση που διέπραξε, οι σχετικές διατάξεις του Κ.Ο.Κ., οι βαθμοί ποινής, η ημερομηνία και ώρα που διαπράχθηκε η παράβαση, το σύνολο των βαθμών ποινής που έχει συγκεντρώσει ο παραβάτης-οδηγός και η Αστυνομική ή άλλη αρμόδια αρχή που βεβαίωσε και διαβίβασε τις παραβάσεις. β) Προειδοποίηση για τις συνέπειες που έχει ο οδηγός σε περίπτωση συγκέντρωσης είκοσι πέντε (25) και άνω βαθμών. γ) Οποιοδήποτε ενημερωτικό στοιχείο για την τήρηση του Κ.Ο.Κ., το Σ.Ε.Σ.Ο. και την οδική ασφάλεια. 2. Όταν εφαρμόζονται οι διατάξεις της παραγράφου 3 του άρθρου 3 της παρούσας απόφασης, δεν αποστέλλεται προειδοποιητικό έγγραφο, αλλά επιβάλλονται οι διοικητικές κυρώσεις του άρθρου 7 της παρούσας. 3. Σχετικό υπόδειγμα του περιεχομένου του προειδοποιητικού εγγράφου, (Υπόδειγμα Υ2), προσαρτάται στην παρούσα απόφαση ως αναπόσπαστο μέρος αυτής. 4. Η μη παραλαβή (λήψη) του προειδοποιητικού εγγράφου από τον παραβάτη- οδηγό δεν κωλύει την έκδοση του εγγράφου αφαίρεσης της άδειας οδήγησης. (Μετά τη σελ. 262,96572) Σελ. 262,96573 Τεύχος -Σελ.  Κώδικας Οδικής Κυκλοφορίας 21.Ε.ι.185 Άρθρο 7 Επιβολή διοικητικών κυρώσεων 1. Όταν στο μητρώο του παραβάτη-οδηγού συμπληρώνονται, κατ΄ εφαρμογή των διατάξεων της παρούσας απόφασης, είκοσι πέντε (25) βαθμοί τουλάχιστον, η καθ΄ ύλην αρμόδια υπηρεσία εκδίδει έγγραφο αφαίρεσης της άδειας οδήγησης (Υπόδειγμα Υ3). Επίσης, έγγραφο αφαίρεσης της άδειας οδήγησης εκδίδεται και στην περίπτωση εφαρμογής των διατάξεων της παραγράφου 3 του άρθρου 3 της παρούσης (Υπόδειγμα Υ4). Με την έκδοση του εγγράφου αφαίρεσης της άδειας οδήγησης η αρμόδια υπηρεσία δεσμεύει, στο ειδικό μηχανογραφικό αρχείο που τηρεί, τη δυνατότητα επέκτασης ή αναθεώρησης της άδειας ή έκδοσης αντιγράφου ή χορήγησης νέας άδειας οδήγησης. 2. Το πιο πάνω έγγραφο απευθύνεται στον παραβάτη-οδηγό και αποστέλεται σε αυτόν ταχυδρομικά με απόδειξη παραλαβής ή με κάθε άλλο πρόσφορο τρόπο υπό την προϋπόθεση να αποδεικνύεται η αποστολή του και κοινοποιείται στο Αστυνομικό Τμήμα της περιοχής κατοικίας που έχει δηλώσει ο ίδιος ή αυτής που αναγράφει η άδεια οδήγησης. Με το έγγραφο αυτό καλείται ο παραβάτης-οδηγός να παραδώσει την άδεια οδήγησής του στο αναφερόμενο πιο πάνω Αστυνομικό Τμήμα μέσα σε προθεσμία πέντε (5) ημερών από την επομένη της παραλαβής του εγγράφου αφαίρεσης της άδειας οδήγησης. Η αφαίρεση της άδειας οδήγησης πραγματοποιείται και στην περίπτωση που ο παραβάτης-οδηγός ισχυρίζεται ότι δεν έχει λάβει γνώση του περιεχομένου του προειδοποιητικού εγγράφου του άρθρου 6 της παρούσας απόφασης. 3. Σε περίπτωση που ο παραβάτης-οδηγός δε συμμορφώνεται με το περιεχόμενο του κατά τις προηγούμενες παραγράφους εγγράφου, η άδεια οδήγησης αφαιρείται από το οικείο Αστυνομικό Τμήμα, εφαρμοζομένων, κατά τα λοιπά, των διατάξεων του εδαφίου 3 της παραγράφου 5 του άρθρου 103 του Κ.Ο.Κ. 4. Αν, μετά την πάροδο της προθεσμίας των πέντε (5) ημερών της παραγράφου 2 του παρόντος άρθρου, ο οδηγός για οποιοδήποτε λόγο δεν παραδώσει την άδεια οδήγησης ως όφειλε, η άδεια οδήγησης παύει αυτοδίκαια να ισχύει. Στην περίπτωση αυτή εφαρμόζονται επιπρόσθετα και οι διατάξεις του άρθρου 103 του ΚΟΚ. Σελ. 262,96574 Τεύχος -Σελ.  5. Κάθε άδεια οδήγησης αυτοκινήτου ή μοτοσικλέτας, που έχει αφαιρεθεί σύμφωνα με τις διατάξεις των προηγούμενων παραγράφων, αποστέλεται με σχετικό έγγραφο του αρμόδιου Αστυνομικού Τμήματος στην αρμόδια υπηρεσία Μεταφορών και Επικοινωνιών της Νομαρχιακής Αυτοδιοίκησης, στην περιοχή της οποίας έχει την κατοικία του ο κάτοχος της άδειας. Κάθε άδεια οδήγησης μοτοποδηλάτου αποστέλλεται στο Αστυνομικό Τμήμα του τόπου κατοικίας του κατόχου της άδειας οδήγησης. Το πιο πάνω έγγραφο, στο οποίο αναφέρεται, εκτός των άλλων, η ημερομηνία αφαίρεσης της άδειας οδήγησης, κοινοποιείται στην υπηρεσία που εξέδωσε το έγγραφο αφαίρεσης. Η τελευταία υποχρεούται να ενημερώνει το μητρώο του παραβάτη-οδηγού. 21.Ε.ι.185 Κώδικας Οδικής Κυκλοφορίας 6. Αν ο παραβάτης-οδηγός, που ειδοποιείται να παραδώσει την άδεια οδήγησής του, δηλώσει εντός της προθεσμίας των πέντε (5) ημερών, απώλεια ή κλοπή αυτής, υποχρεούται να υποβάλει στο οικείο Αστυνομικό Τμήμα σχετική υπεύθυνη δήλωση του άρθρου 8 του ν. 1599/86, η οποία και αποστέλλεται, αντί της άδειας οδήγησης, στην αρμόδια Υπηρεσία. Φωτοαντίγραφο αυτής κοινοποιείται στην Υπηρεσία έκδοσης του εγγράφου αφαίρεσης. Από την υποβολή της υπεύθυνης δήλωσης αρχίζει να προσμετράται ο χρόνος που ορίζεται στην παράγραφο 2 του άρθρου 8 της παρούσας για την επανεξέταση του οδηγού. Στην περίπτωση που δηλώνεται ψευδώς με υπεύθυνη δήλωση η απώλεια ή κλοπή της άδειας οδήγησης το χρονικό διάστημα που ορίζεται στην παράγραφο 2 του άρθρου 8 της παρούσης, πενταπλασιάζεται. 7. Οι παραβάσεις που έχουν καταχωριστεί στο μηχανογραφικό αρχείο, μπορούν να διαγραφούν μόνο με σχετικό έγγραφο της αρχής που τις βεβαίωσε. 8. Σχετικά υποδείγματα του περιεχομένου των εγγράφων της παραγράφου 1 του παρόντος άρθρου (Υπόδειγμα Υ3 και Υπόδειγμα Υ4) προσαρτώνται στην παρούσα απόφαση, ως αναπόσπαστα μέρη αυτής. Άρθρο 8 Επαναχορήγηση άδειας οδήγησης που αφαιρέθηκε με το Σ.Ε.Σ.Ο. 1. Η άδεια οδήγησης αυτοκινήτων ή μοτοσικλετών, που αφαιρείται ή παύει να ισχύει κατ΄ εφαρμoγή των διατάξεων της παρούσας απόφασης, επαναχορηγείται στον κάτοχό της, εφόσον αυτός παρακολουθήσει τουλάχιστον το πενήντα τοις εκατό (50%) του ελάχιστου αριθμού των μαθημάτων θεωρητικής εκπαίδευσης από την ύλη του εγχειριδίου του Υ.Μ.Ε. “Θεωρητική εκπαίδευση υποψήφιων οδηγών αυτοκινήτων”, που έχει καθορισθεί για τους υποψήφιους οδηγούς αυτοκινήτων ή μοτοσικλετών σε θέματα κυκλοφοριακής αγωγής σχετικά με τις παραβάσεις που υπέπεσε και εξετασθεί θεωρητικά και πρακτικά, σύμφωνα με τις ισχύουσες διατάξεις θεωρητικής και πρακτικής εξέτασης υποψήφιων οδηγών, ανεξάρτητα από το αν ο οδηγός έχει άδεια οδήγησης και άλλης κατηγορίας.  Η θεωρητική εξέταση γίνεται στο ερωτηματολόγιο 1 (Γενικών γνώσεων υποψήφιων οδηγών), ενώ η πρακτική εξέταση σύμφωνα με τον παρακάτω πίνακα: Κατεχόμενη κατηγορία άδειας οδήγησης Υποχρέωση συμμετοχής στην πρακτική εξέταση Α Α B B Α & Β Β Α & B & Γ Γ B & Γ Γ Α & B & Δ Δ Β & Δ Δ Α,Β,Γ & Δ Δ Β,Γ & Δ Δ Α,Β,Β+Ε & Γ+E Γ+E Β & Γ+E Γ+E Α,B,Γ+E & Δ+E Γ+Ε B,Γ+E & Δ+E Γ+Ε Η πρακτική εξέταση γίνεται από ειδική επιτροπή που αποτελείται αποκλειστικά από δύο εξεταστές, μέλη δευτεροβάθμιων επιτροπών. Η επιλογή των εξεταστών γίνεται από το Νομάρχη μετά από εισήγηση του Δ/ντή της Υπηρεσίας Μεταφορών και Επικοινωνιών της οικείας Νομαρχιακής Αυτοδιοίκησης. Στην περίπτωση, που δεν έχει συσταθεί δευτεροβάθμια επιτροπή, η προαναφερόμενη εξέταση πραγματοποιείται από τους Δ/ντές και προϊσταμένους των Υπηρεσιών Μεταφορών και Επικοινωνιών και ΚΤΕΟ της Νομαρχιακής Αυτοδιοίκησης ή εναλλακτικά από τους κατ΄ αρχαιότητα παλαιότερους υπαλλήλους και εφόσον αυτοί είναι εφοδιασμένοι με Πιστοποιητικό εξεταστή υποψήφιων οδηγών. Η άδεια οδήγησης μοτοποδηλάτου επαναχορηγείται μετά από επιτυχή θεωρητική και πρακτική εξέταση σύμφωνα με τα ισχύοντα για τους υποψήφιους οδηγούς μοτοποδηλάτων. Για την επανεξέταση υποψήφιων οδηγών απαιτείται η υποβολή από τον ενδιαφερόμενο σχετικής αίτησης και αποδεικτικό καταβολής υπέρ του Δημοσίου του χρηματικού ποσού (παράβολο), που κάθε φορά ισχύει για τις εξετάσεις των υποψήφιων οδηγών. 2. Δικαίωμα συμμετοχής, στην κατά την προηγούμενη παράγραφο επανεξέταση, έχει ο ενδιαφερόμενος μετά την πάροδο χρονικού διαστήματος έξι (6) μηνών από την επομένη της ημερομηνίας αφαίρεσης της άδειας οδήγησης.  Αν ο ίδιος παραβάτης-οδηγός συμπληρώσει το όριο των είκοσι πέντε (25) βαθμών ποινής εντός πενταετίας από την επαναχορήγηση της άδειας οδήγησης, αυτή αφαιρείται, με τη διαδικασία που περιγράφεται στο άρθρο 7 της παρούσας, και δικαίωμα συμμετοχής στις εξετάσεις της παραγράφου 1 αποκτά μετά την πάροδο διαστήματος ενός (1) έτους.  (Μετά τη σελ. 262,96574) Σελ. 262,96575 Τεύχος -Σελ.  Κώδικας Οδικής Κυκλοφορίας 21.Ε.ι.185 Αν ο ίδιος παραβάτης-οδηγός συμπληρώσει το όριο των είκοσι πέντε (25) βαθμών ποινής εντός πενταετίας από την κατά το προηγούμενο εδάφιο επαναχορήγησή της, αποκτά δικαίωμα συμμετοχής στις εξετάσεις της παραγράφου 1 μετά την πάροδο διαστήματος δύο (2) ετών. Η πάροδος του αυτού διαστήματος απαιτείται για κάθε πλέον συμμετοχή στις προαναφερόμενες εξετάσεις, για κάθε νέα αφαίρεση της άδειας οδήγησης εφόσον αυτή πραγματοποιείται εντός πενταετίας από την εκάστοτε προηγούμενη επαναχορήγησή της. Σε περίπτωση που έχουν εκδοθεί περισσότερα του ενός έγγραφα αφαίρεσης άδειας οδήγησης για τον ίδιο οδηγό, τα οποία δεν έχουν εκτελεστεί, ο παραβάτης-οδηγός έχει δικαίωμα συμμετοχής στην κατά την προηγούμενη παράγραφο διαδικασία επανεξέτασης, αφού παρέλθει χρονικό διάστημα από την επίδοση ίσο με 1,5 έτη για δύο αφαιρετήρια, 3,5 έτη για τρία αφαιρετήρια, 5,5 έτη για τέσσερα αφαιρετήρια, κ.ο.κ. 3. Σε περίπτωση, που κάτοχος άδειας οδήγησης, η οποία αφαιρέθηκε κατ’ εφαρμογή του Σ.Ε.Σ.Ο., δηλώσει ότι δεν επιθυμεί να κατέχει ορισμένες από τις κατηγορίες τις οποίες είχε, εκδίδεται απόφαση ανάκλησης των κατηγοριών αυτών. Εάν, σε μεταγενέστερο χρόνο, ο ενδιαφερόμενος επιθυμεί να του επαναχορηγηθούν και οι υπόλοιπες κατηγορίες, υποβάλλεται σε εκ νέου θεωρητική και πρακτική εξέταση. 4. Η υπηρεσία που επαναχορηγεί άδεια οδήγησης, που είχε αφαιρεθεί κατ΄ εφαρμογή του Σ.Ε.Σ.Ο., ενημερώνει σχετικά την αρμόδια Υπηρεσία που τηρεί το μηχανογραφικό αρχείο με τα μητρώα των παραβατών-οδηγών. 5. Τα αναγκαία στοιχεία των οδηγών, των οποίων οι άδειες οδήγησης έχουν αφαιρεθεί σύμφωνα με τις διατάξεις της παρούσας απόφασης από οποιαδήποτε Δημόσια Αρχή, καταγράφονται στο μηχανογραφικό αρχείο, από τη Δ/νση Οργάνωσης και Πληροφορικής του Υπουργείου Μεταφορών και Επικοινωνιών και τη Δ/νση Πληροφορικής του Αρχηγείου της Ελληνικής Αστυνομίας του Υπουργείου Δημόσιας Τάξης αντίστοιχα, με την αρμοδιότητα που καθορίζεται στο άρθρο 5 της παρούσας. Σελ. 262,96576 Τεύχος -Σελ.  Άρθρο 9 Μεταβατικές διατάξεις 1. Βαθμοί ποινής για παραβάσεις του Κ.Ο.Κ. ενταγμένες στο Σ.Ε.Σ.Ο., το οποίο είχε καθορισθεί με προγενέστερες αποφάσεις, οι οποίες βεβαιώθηκαν από 1.9.2006 μέχρι την έναρξη ισχύος της παρούσας απόφασης, προστίθενται στους βαθμούς ποινής των παραβάσεων του Σ.Ε.Σ.Ο., το οποίο καθορίζεται με την παρούσα απόφαση, εφαρμοζομένων των διατάξεων περί είκοσι πέντε (25) τουλάχιστον βαθμών και περί χρόνου παραγραφής τριών (3) και δύο (2) ετών κατά περίπτωση. 2. Από την ημερομηνία έναρξης ισχύος της παρούσας απόφασης, καταργείται η υπ’ αριθμ. 67754/8530/2002 κοινή απόφαση των Υπουργών Μεταφορών και Επικοινωνιών και Δημόσιας Τάξης (ΦΕΚ 1510/Β΄). 3. Έγγραφα αφαίρεσης άδειας οδήγησης που περιέχουν αποκλειστικά παραβάσεις οι οποίες βεβαιώθηκαν έως και τέσσερα (4) έτη πριν την έναρξη ισχύος της παρούσας, παύουν να ισχύουν. Άρθρο 10 Ισχύς Η παρούσα απόφαση ισχύει από 3 Ιουνίου 2007. (ΑΚΟΛΟΥΘΟΥΝ ΥΠΟΔΕΙΓΜΑΤΑ) 21.Ε.ι.185 Κώδικας Οδικής Κυκλοφορίας Άρθρο 2 Παραβάσεις Κ.Ο.Κ. - Βαθμοί ποινής Στο Σ.E.Σ.Ο. εντάσσονται οι παραβάσεις διατάξεων του Κ.Ο.Κ., όπως αυτές περιγράφονται στον παρακάτω πίνακα, με τους αντίστοιχους, για κάθε παράβαση, βαθμούς ποινής: 21.Ε.ι.185 Κώδικας Οδικής Κυκλοφορίας ΠΙΝΑΚΑΣ ΠΑΡΑΒΑΣΕΩΝ - ΒΑΘΜΟΙ ΠΟΙΝΗΣ Σ.Ε.Σ.Ο. α/α Άρθρο/παράγρ/ περίπτωση ΚΟΚ Περίληψη Παράβασης Κωδικός ποινής (ΚΠ) Βαθμοί ποινής (ΒΠ) 1. Άρθρο 3 Παραβίαση των σημάτων των τροχονόμων Γ1 3 2. Άρθρο 4 παρ.11 Παραβίαση των πινακίδων Ρ-1, Ρ-2, Ρ-71, Ρ-72 ή του συνδυασμού αυτών με πρόσθετες πινακίδες Θ1 9 Άρθρο 4/ παρ. 11 Παραβίαση των πινακίδων Ρ-5, Ρ-6, Ρ-7, Ρ-8, Ρ9, Ρ-10, Ρ-12, Ρ13, Ρ-14, Ρ-19, Ρ-20, Ρ-26, Ρ-27, Ρ-28, Ρ-29, Ρ-30, Ρ-31, Ρ-32, Ρ-45, Ρ-46, Ρ-47, Ρ-48, Ρ-49, Ρ-50, Ρ50α, Ρ-50δ, Ρ51α, Ρ-51δ, Ρ-52, Ρ-52α, Ρ-52δ, Ρ53, Ρ-54, Ρ-55, Ρ-59, Ρ-60, Ρ-65, Ρ-66, Ρ-67, Ρ73α, Ρ-73δ, Ρ74α, Ρ-74δ, Ρ-75 ή του συνδυασμού αυτών με πρόσθετες πινακίδες Ε1 5 3. Άρθρο 5/παρ.8 Παραβίαση της οριζόντιας σήμανσης (περιπτώσεις α’, β’, γ’, δ’, ια’) Ζ2 7 Παραβίαση της οριζόντιας σήμανσης (περιπτώσεις ε’, ζ’, ιγ’) Γ2 3 4. Άρθρο 6/ παρ.1/ περ. β’, ε’, η’, ι’ Παραβίαση ερυθρού σηματοδότη Θ2 9 5. Άρθρο 12/ παρ.1 Αντικανονική συμπεριφορά οδηγού προς τους χρήστες της οδού Γ3 3 Άρθρο 12/ παρ.2, 5, 6 Διασκόρπιση στο οδόστρωμα υλικών που μπορούν να προκαλέσουν κίνδυνο Μη χρήση ζώνης ασφαλείας ή μη κανονική χρήση της ή έλλειψη ειδικών μέσων συγκράτησης για παιδιά - Οδήγηση μοτοποδηλάτου, μοτοσικλέτας ή τρικύκλου χωρίς κουβούκλιο χωρίς ο οδηγός και ο επιβάτης να φοράει κράνος Ε2 5 Άρθρο 12/ παρ.8 Οδήγηση οδικών οχημάτων για επίδειξη ικανότητας, εντυπωσιασμό, ανταγωνισμό ή τέλεση αυτοσχέδιων αγώνων Θ3 9 6. Άρθρο 13/ παρ.2 Οδήγηση αυτοκινήτου με χρήση ηχητικών συσκευών ή τηλεόρασης  - Οδήγηση με χρήση κινητού τηλεφώνου χωρίς ανοικτή ακρόαση ή χωρίς ασύρματη επικοινωνία Γ4 3 7. Άρθρο 16/ παρ. 4 Κίνηση αντίθετα στην κυκλοφορία, σε πεζοδρόμια, πλατείες κλπ Ε3 5 8. Άρθρο 17/ παρ. 3/ περ. α’, β’, ε’, στ’, ζ’ & παρ. 4 Αντικανονική συμπεριφορά κατά το προσπέρασμα Ζ3 7 Άρθρο 17 (λοιπές διατάξεις) Αντικανονική συμπεριφορά κατά το προσπέρασμα Γ5 3 9. Άρθρο 19/ εκτός των παρ. 5, 6 Γενικές διατάξεις που αφορούν την ταχύτητα και αποστάσεις ασφαλείας Γ6 3 10. Άρθρο 20/ παρ.10, 12, 13 Υπέρβαση της ταχύτητας μεταξύ των 20 και 30 Km/h Αντικανονική χρήση ταχογράφου και περιοριστή ταχύτητας Ε4 5 11. Άρθρο 21/ παρ. 4 Συνεχείς ελιγμοί Θ4 9 12. Άρθρο 25 Παραβίαση ειδικών κανόνων για τα οχήματα των δημοσίων συγκοινωνιών Γ7 3 13. Άρθρο 26/ παρ. 1, 2 Παρακώλυση κυκλοφορίας σε ισόπεδο κόμβο Γ8 3 Άρθρο 26/ παρ. 5 Παραβίαση προτεραιότητας Ζ4 7 14. Άρθρο 27/ παρ. 1/ περ. β’, γ’, δ’ Παραβίαση σιδηροδρομικών διαβάσεων Θ5 9 (Μετά τη σελ. 262,96568) Σελ. 262,96569 Τεύχος -Σελ.  Κώδικας Οδικής Κυκλοφορίας 21.Ε.ι.185 15. Άρθρο 29/ παρ.1, 3, 4, 5, 6 Κυκλοφορία μοτοποδηλάτων στον αυτοκινητόδρομο  - Μη σήμανση με προειδοποιητικό τρίγωνο ή ρυμούλκηση στον αυτοκινητόδρομο -  Κυκλοφορία βαρέων οχημάτων στην 3η λωρίδα στον αυτοκινητόδρομο Αντικανονική είσοδος και έξοδος στον αυτοκινητόδρομο Ε5 5 Άρθρο 29/ παρ.2, 8, 9 Αναστροφή κίνησης, οπισθοπορεία και κίνηση στη κεντρική διαχωριστική λωρίδα στον αυτοκινητόδρομο Αναστροφή κίνησης, οπισθοπορεία και μη χρήση φώτων στις σήραγγες  - Κίνηση στη λωρίδα έκτακτης ανάγκης στον αυτοκινητόδρομο Θ6 9 16. Άρθρο 32/ παρ.2, 4, 5, 6, 7 Ακατάλληλη φόρτωση του φορτίου (δεν είναι καλά τοποθετημένο ή περιορίζει την ορατότητα του οδηγού ή δεν είναι καλά σημασμένο ή σύρεται στο έδαφος) Γ9 3 17. Άρθρο 33/ παρ.2/ περ. α’, γ’ Αντικανονική μεταφορά επιβατών και παιδιών με μοτοποδήλατα και μοτοσικλέτες Ζ5 7 18. Άρθρο 39 Αντικανονική συμπεριφορά οδηγών προς πεζούς Ζ6 7 Σελ. 262,96570 Τεύχος -Σελ.  19. Άρθρο 40/ παρ. 1, 2 Μη εφαρμογή των ειδικών κανόνων για τους οδηγούς μοτοποδηλάτων, μοτοσικλετών και τρίτροχων οχημάτων Ε6 5 21.Ε.ι.185 Κώδικας Οδικής Κυκλοφορίας 20. Άρθρο 42/ παρ.7α Οδήγηση υπό την επήρεια αλκοόλ (Περιεκτικότητα αλκοόλ στο αίμα από 0,50 g/l έως 0,80 g/l μετρούμενη με τη μέθοδο της αιμοληψίας ή από 0,25 έως 0,40 χιλιοστά του γραμμαρίου ανά λίτρο εκπνεόμενου αέρα, όταν η μέτρηση γίνεται στον εκπνεόμενο αέρα με αντίστοιχη συσκευή αλκοολόμετρου) Ε7 5 Άρθρο 42/ παρ.7β Οδήγηση υπό την επήρεια αλκοόλ (Περιεκτικότητα αλκοόλ στο αίμα από 0,80 g/l έως 1,10 g/l μετρούμενη με τη μέθοδο της αιμοληψίας ή από 0,40 έως 0,60 χιλιοστά του γραμμαρίου ανά λίτρο εκπνεόμενου αέρα, όταν η μέτρηση γίνεται στον εκπνεόμενο αέρα με αντίστοιχη συσκευή αλκοολόμετρου) Θ7 9 